උප්පුඩලුව සුළං විදුලි බල උද්‍යානය
උප්පුඩලුව සුළං විදුලි බල උද්‍යානය ශ්‍රී ලංකාවේ පුත්තලම, උප්පුඩලුව හී ඉදිකොට තිබෙන, මෙගාවොට් 10.5 ක විදුලි ජනන ධාරිතාවක් සහිත සුළං විදුලි බල උද්‍යානයකි. බල උද්‍යානයේ හිමිකාරීත්වය පවර්ජෙන් ලංකා පුද්ගලික සමාගම (PowerGen Lanka (Private) Limited) සතුවෙයි.

සුළං විදුලි බල උද්‍යානය පිළිබඳ ගිවිසුම් අත්සන් කිරීමේ කටයුතු 2010 අගෝස්තු මසදී ලංකා ආයෝජන මණ්ඩලයේදී සිදුවුනු අතර, එහි ඉදිකිරීම් කටයුතු ඊට අනුගාමී මසදී අරඹන ලදී. 2011 ජුනි මසදී බලාගාරයේ නිමවුම් කටයුතු අවසන් කොට විවෘත කල අතර, එහි හමස්ථ නිමවුම් කටයුතු සඳහා අමෙරිකා ඩොලර් මිලියන 18.55 ක් වැයවූ බව සඳහන්ය. බලාගාරය මගින් වාර්ෂිකව ගිගාවොට් පැය 26.28 ක විද්‍යුත් බල ප්‍රමාණයක් උත්පාදනය කෙරේ.

ටර්බයින (වා රෝද) 
මෙම සුළං විදුලි බල උද්‍යානය තුල Leitner Shriram LTW-77-1.5 වර්ගයේ, මෙගාවොට් 1.5 ක විදුලි ජනන ධාරිතාවක් සහිත ටර්බයින 7 ක් ඉදිකොට තිබෙන අතර, ඒවා පුත්තලම කලපුවේ දකුණුදිග වෙරළ ඔස්සේ එකිනෙක මීටර 260 ක පරතරයක් ඇතිවන සේ ස්ථාපනය කොට තිබේ. ඉන්ටර්නැෂනල් කන්ස්ට්‍රක්ෂන් කන්සොර්ටියම් (International Construction Consortium) විසින් ශ්‍රී ලංකා රුපියල් මිලියන 121 ක වියදම් කරමින්, මෙහි ටර්බයින පාදම් සකස් කල බව කියැවේ.

මේවාද බලන්න
 ශ්‍රී ලංකාවේ බලාගාර ලැයිස්තුව

ආශ්‍රිත

සුළං විදුලි බල උද්‍යාන - ශ්‍රී ලංකා